Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8937

43. Az Osztrák Köztársaság nyilatkozata a Brenner-útvonalon zajló kombinált fuvarozás ármeghatározásáról Az Osztrák Köztársaság kinyilvánítja hajlandóságát arra, hogy a közösségi szabályokkal összhangban elősegíti a tehergépjárművek platókocsin való vasúti szállítása révén a kombinált fuvarozást a Brenner-útvonalon azáltal, hogy az osztrák útszakaszon az ilyen fuvarozás esetében olyan ár kialakítására törekszik, amely a közúti fuvarozással versenyképes. Az Osztrák Köztársaság megállapítja, hogy ezt az intézkedést azon az alapon teszi, hogy az általa nyújtott támogatások piaci hatását nem csökkentik a fent említett, tehergépjárművek platókocsin való vasúti szállítására használt vasútvonal más szakaszain végrehajtott intézkedések.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes